മയക്കുമരുന്ന് കേസ്, ആര്യന്ഖാനൊപ്പം അറസ്റ്റിലായ അര്ബാസ് മര്ച്ചന്റും മുണ്മുണ് ധമേച്ചയും ജയില് മോചിതരായി മുംബയ് : ആഡംബര കപ്പലിലെ മയക്കുമരുന്ന് കേസില് ആര്യന് ഖാനൊപ്പം അറസ്റ്റിലായിരുന്ന സുഹൃത്തുക്കളായ അര്ബാസ് മര്ച്ചന്റും മുണ്മുണ് ധമേച്ചയും ജയില് മോചിതരായി. ജാമ്യം ലഭിച്ചിരുന്നെങ്കിലും ജയില് നടപടിക്രമങ്ങളിലെ താമസം കാരണമാണ് ഇവരുടെ മോചനം വൈകിയത്. അര്ബാസ് ആര്തര് റോഡ് ജയിലിലും മുന്മുന് ധമേച്ച ബൈക്കുള വനിതാ ജയിലിലും ആയിരുന്നു. മലയാളിയായ ശ്രേയസ് നായര് അടക്കം കേസില് അറസ്റ്റിലായ ഇരുപത് പേരില് പന്ത്രണ്ട് പേര്ക്കും ഇതിനോടകം ജാമ്യം കിട്ടിയിട്ടുണ്ട്. അതേസമയം ജാതി സര്ട്ടിഫിക്കറ്റില് തിരിമറി നടത്തി സംവരണ ആനുകൂല്യങ്ങള് നേടിയെന്ന ആരോപണത്തില് ആര്യന് ഖാനെ അറസ്റ്റ് ചെയ്ത അന്വേഷണ ഉദ്യോഗസ്ഥന്. സമീര് വാംഗഡെയ്ക്കെതിരെ പരാതി കിട്ടിയാല് അന്വേഷിക്കുമന്ന് മഹാരാഷ്ട്രാ മന്ത്രി ധനഞ്ജയ് മുണ്ഡെ പറഞ്ഞു.